
	UPUTSTVO ZA LIJEK

		Oxytocin Biovet, 10 i.j./ml,  rastvor za injekciju, 
za kobile, krave, ovce, koze, krmače, kuje i mačke


	





1.	NAZIV I ADRESA NOSIOCA DOZVOLE ZA STAVLJANJE LIJEKA U PROMET
[bookmark: _GoBack]Privatna veterinarska ustanova „Montvet“ Podgorica , Ilije Plamenca lamela 103 bb, Podgorica

NAZIV I ADRESA PROIZVOĐAČA
          Biovet JSC, 39 Petar Rakov Str., Peshtera reg. Pazardjik, Bugarska 


2. 	NAZIV VETERINARSKOG LIJEKA

Oxytocin Biovet, 10 i.j/ml, rastvor za injekciju 

oksitocin
za kobile, krave, ovce, koze, krmače, kuje i mačke


3. 	KVALITATIVNI I KVANTITATIVNI SASTAV AKTIVNE(IH) SUPSTANCI I POMOĆNIH SUPSTANCI

1 ml  rastvora za injekciju sadrži:
Aktivna supstanca:
Oksitocin                                          10 i.j.

Pomoćne supstance:
Hlorbutanol, hemihidrat                    4 mg
Ostale pomoćne supstance: voda za injekcije.


4. 	INDIKACIJE

Stimulacija porođaja kod slabih i nedovoljnih kontrakcija (koristi se samo kada je grlić materice otvoren), atonija uterusa poslije porođaja, kod postporođajnih krvavljenja u matrici, retencije posteljice, puerperalnog endometritisa, piometre, hipogalakcije i agalakcija poslije porođaja (za spuštanje mlijeka), mastitis (za uklanjanje mlijeka i zapaljenskih sekreta prije aplikacije intramamarnih preparata).


5.	KONTRAINDIKACIJE

Preparat ne aplikovati kao pomoć u porođaju dok se ne uspostavi potrebna dilatacija grlića materice.
Ne koristiti u slučajevima nepravilnog položaja fetusa. Ne koristiti kod zatvorene piometre.


6. 	NEŽELJENA DEJSTVA
Kada se aplikuje u visokim dozama, oksitocin može izazvati dugotrajne kontrakcije u obliku tetanije. Na mjestu aplikacije može doći do pojave otoka plave boje i izumiranja tkiva, pa se preporučuje masaža tkiva poslije svake injekcije.
Ukoliko primijetite ozbiljno, ili bilo kakvo drugo neželjeno dejstvo koje nije ovdje navedeno, o tome obavijestite nadležnog veterinara.


7.	CILJNE VRSTE ŽIVOTINJA

Kobile, krave, ovce, koze, krmače, kuje i mačke. 


8.	DOZIRANJE ZA SVAKU CILJNU VRSTU, PUT(EVI) I NAČIN PRIMJENE

Intramuskularna i subkutana upotreba
Kobile i krave: 2 - 6 ml
Ovce, koze i krmače: 1 - 3 ml
Kuje: 0,2 - 1 ml
Mačke: 0,3 - 0,5 ml

Intravenska aplikacija (sporo sa 5% glukozom)
Kobile i krave: 0.25 - 1 ml
Ovce, koze i krmače: 0,05 - 0,25 ml
Kuje i mačke: 0,05 - 0,5 ml

Terapija se može ponoviti poslije 20-40 minuta uz korišćenje niže doze.


9. 	SAVJETI ZA PRAVILNU UPOTREBU LIJEKA

Preparat ne aplikovati životinjama sa distokijom (težak porođaj) sa nepravilnom pozicijom ploda. Aplikovati samo kada je grlić materice dovoljno dilatiran. Prije aplikacije lijeka provjeriti položaj ploda i raširenost cerviksa, da ne bi došlo do rupture materice.

Da bi se izbjegao rizik od intoksikacije vodom zbog antidiuretskog dejstva oksitocina (obično poslije spore intravenske infuzije u visokoj dozi), lijek mora biti aplikovan u rastvoru elektrolita (0,9%NaCl rastvor ili Ringerov rastvor) ili u kombinaciji sa 5% dekstroze i fiziološkog rastvora. Povećanje koncentracije oksitocina umjesto količine infuzije takođe doprinosi smanjenju  rizika od intoksikacije vodom. Lijek se rastvara sa rastvaračem u odnosu 1: 10. Oksitocin se ne smije aplikovati simultano različitim vrstama aplikacija ili zajedno sa ljekovima sličnog djelovanja.

Preporučuje se da terapija počne sa niskim dozama, a ako efekat izostane, za 20 – 30 minuta povećati dozu.


10.	KARENCA

0 (nula) dana.


11.	POSEBNE MJERE ČUVANJA
Čuvati u originalnom pakovanju, na temperaturi do 25°C, zaštićeno od svjetlosti. 
Čuvati van vidokruga i domašaja djece.

          Rok upotrebe: 2 godine.		 
Rok upotrebe nakon prvog otvaranja: 28 dana, čuvanjem na temperaturi do 25°C, u originalnom pakovanju.


12.	POSEBNA UPOZORENJA

          Za primjenu na životinjama.

Posebna upozorenja za svaku ciljnu vrstu

Lijek primjenjivati vrlo sporo, najbolje infuzijom.

Posebne mjere opreza pri upotrebi lijeka kod životinja

Preparat ne aplikovati životinjama sa distokijom (težak porođaj) sa nepravilnom pozicijom ploda. Aplikovati samo kada je grlić materice dovoljno dilatiran. Prije aplikacije lijeka provjeriti položaj ploda i raširenost cerviksa, da ne bi došlo do rupture materice.
Da bi se izbjegao rizik od intoksikacije vodom zbog antidiuretskog dejstva oksitocina (obično poslije spore intravenske infuzije u visokoj dozi), lijek mora biti aplikovan u rastvoru elektrolita (0,9%NaCl rastvor ili Ringerov rastvor) ili u kombinaciji sa 5% dekstroze i fiziološkog rastvora.
Povećanje koncentracije oksitocina umjesto količine infuzije takođe doprinosi smanjenju rizika od intoksikacije vodom. Lijek se rastvara sa rastvaračem u odnosu 1: 10. Oksitocin se ne smije aplikovati simultano različitim putevima aplikacija ili zajedno sa ljekovima sličnog djelovanja.
Preporučuje se da terapija počne sa niskim dozama, a ako efekat izostane za 20 – 30 minuta povećati dozu.

Posebna upozorenja za lica koja primjenjuju veterinarski lijek na životinjama 

Ne pušiti, piti ili jesti tokom rukovanja lijekom.
Poslije upotrebe lijeka oprati ruke.
Trudnice ne smiju da aplikuju lijek životinjama.
Treba preduzeti sve mjere da prilikom aplikacije ne dođe do samoubrizgavanja. U slučaju da dođe do samoubrizgavanja, odmah potražiti pomoć ljekara i pokazati uputstvo za lijek. 
U slučaju kontakta lijeka sa kožom i očima, isprati velikom količinom vode. 

Upotreba tokom graviditeta i laktacije

Lijek je indikovan za aplikaciju gravidnim životinjama u stimulaciji porođaja, kao prevencija postporođajnih poremećaja i za stimulaciju lučenja mlijeka u slučajevima hipogalakcije i agalakcije. Lijek ne smije da se aplikuje tokom graviditeta, izuzev za indukciju porođaja.

Interakcije

Lijek ne treba primjenjivati istovremeno sa estradiolom i drugim estrogenima koji povećavaju osjetljivost materice na oksitocin. Lijek takođe ne treba primjenjivati istovremeno sa preparatima intravenskog kalcijuma i ljekovima koji oslobađaju kalcijum.

Predoziranje

Može se javiti tetanija koja odlaže porođaj, naročito kod višeplodnih životinja.

Inkompatibilnost

Nije utvrđena. 


13.	POSEBNE MJERE OPREZA PRI ODLAGANJU NEUPOTREBLJENOG LIJEKA ILI OTPADNIH MATERIJALA, AKO IH IMA

          Neiskorišćen lijek ili ostatak lijeka se uništavaju u skladu sa važećim propisima.


14.	DATUM POSLEDNJEG ODOBRENJA TEKSTA UPUTSTVA ZA LIJEK	

14.10.2022. godine

15. 	OSTALE INFORMACIJE

Pakovanje
Unutrašnje pakovanje: bočica od tamnog stakla ( hidrolitičke grupe II), zapremine 50 ml, zatvorena gumenim čepom i aluminijumskom kapicom zelene boje. 
Spoljašnje pakovanje: kartonska kutija koja sadrži 1 bočicu.


Režim izdavanja lijeka: Lijek se može izdavati samo na veterinarski recept.

ATCvet kod: QH01BB02

Broj i datum dozvole

2040/22/51 – 7400 od 14.10.2022. godine

